નર્મદા જિલ્લામાં વરસાદે મનમુકીને વરસ્યો હતો. છેલ્લાં 24 કલાકમાં સાગબારા તાલુકામાં 5 ઇન્ચ જેટલો વરસાદ નોંધાયો હતો. જ્યારે દેડિયાપાડા અને તિલકવાડામાં પણ દોઢ થી બે ઇન્ચ વરસાદ વરસ્યો હતો. સાગબારામાં દેમાર 5 ઇન્ચ વરસાદ ખાબકતાં અમરાવતી નદીમાં પુરના ધસમસતા પાણી આવતાં નાલ બ્રીજ ધરાશાયી થઇ ગયો હતો. જેના કારણે 5થી વધુ ગામો સંપર્ક વિહોણા બની ગયાં હતાં. જ્યારે પાટલામોવ ગામનો એપ્રોચ રસ્તો પણ ભારે વરસાદમાં ધોવાઇ ગયો હતો. ભારે વરસાદને પગલે સાગબારાના ગામડાઓમાં નિચાણવાળા વિસ્તારોમાં પુરના પાણી ભરાયાં હતાં. પુર અને બ્રીજ તુટવા સહિતની ઘાટનાઓને પગલે વહિવટી તંત્ર તાત્કાલિક દોડી આવ્યું હતું અને અસરગ્રસ્તોને સલામત સ્થળે ખસેડવામાં જોતરાઇ ગયાં હતાં.